Babelscape/SREDFM huggingface dataset:
Νατάλια Ορέιρο

Η Νατάλια Μαρίσα Ορέιρο Ιγκλέσιας (ισπανική γλώσσα: "Natalia Marisa Oreiro Iglesias" , Μοντεβιδέο, 19 Μαΐου 1977), γνωστή ως Νατάλια Ορέιρο, είναι Ουρουγουανή ηθοποιός, τραγουδίστρια και σχεδιάστρια μόδας, της οποίας η καριέρα αναπτύχθηκε κυρίως στην Αργεντινή.

Αφού έκανε εμφανίσεις σε διαφημίσεις κατά τη διάρκεια της παιδικής της ηλικίας, η Ορέιρο μετακόμισε στην Αργεντινή το 1994 για να συνεχίσει την καριέρα της. Οι πιο γνωστές της δουλειές περιλαμβάνουν τις τηλενουβέλες: "Σαμπρίνα, το κορίτσι της αγάπης" (Ricos y famosos)(1997)", ""Μιλάγκρος, η ατίθαση" (Muñeca brava) (1998-99), "Μελίτα, το φλογερό κορίτσι" (Kachorra) (2002)", Σαρίτα, είσαι η ζωή μου" (Sos mi vida) (2006) "και Μονάχα εσύ" (Solamente vos) (2013-14)"." Λόγω της διεθνής επιτυχίας πάνω σε αυτές, άρχισε να θεωρείτο «Η Βασίλισσα των Τηλενουβέλων», όπου οδήγησε στη λεγόμενη "Ορεϊρομανία".

Οι πιο γνωστές κινηματογραφικές της δουλειές είναι οι ταινίες: "Ένας Αργεντίνος στη Νέα Υόρκη" (Un argentino en New York), "Μουσική σε αναμονή" (Música en espera), "Ο πρώτος μου γάμος" (Mi primera boda) και οι υποψήφιες για Όσκαρ: "Με λένε Ερνέστο" (Infancia clandestina) και "Ο Γερμανός γιατρός" (Wakolda).

Παράλληλα, έκανε μουσική καριέρα σόλο, όπου ηχογράφησε 3 δίσκους με υψηλές πωλήσεις σε εθνικό και διεθνές επίπεδο. Φτάνοντας πάνω από 10 εκ. δίσκους σε πωλήσεις, σε όλο τον κόσμο. Οι μεγαλύτερες μουσικές της επιτυχίες περιλαμβάνουν θέματα όπως το "Que sí, que sí", το "Cambio dolor", το "Me muero de amor", το "Tu veneno", το "Río de la Plata", το "Como te olvido", το "Cuesta arriba, cuesta abajo", το "Que digan lo que quieran" και το "Todos me miran", ανάμεσα σε άλλα.

Άλλες ενασχολήσεις της Ορέιρο, αφορούν στο να είναι σχεδιάστρια μόδας, επιχειρηματίας, μοντέλο και παρουσιάστρια. Είναι ιδιοκτήτρια, μαζί με την αδερφή της Αντριάνα Ορέιρο, του καταστήματος ρούχων "Las Oreiro". Εξαιτίας του ρόλου της "Μιλάγκρος Εσπόσιτο" στο "Μιλάγκρος, η ατίθαση" (Muñeca brava), η Ορέιρο ήταν υποψήφια για τα Βραβεία Martín Fierro, για την καλύτερη ηθοποιό το 1998 και το 1999. Ήταν, επίσης, υποψήφια και πήρε αρκετά βραβεία για την ερμηνεία της ως "η μαϊμού" στο "Σαρίτα, είσαι η ζωή μου" (Sos mi vida), όπου περιλαμβάνει ένα "Μartín Fierro" για την Καλύτερη Κωμική Ηθοποιό. Ανάμεσα σε άλλα βραβεία ως ηθοποιός, πήρε ένα Tato και δύο "Βραβεία VIVA" στο Ισραήλ, ένα Βραβείο Gold Otto στην Πολωνία και στην Τσεχία, και ένα Βραβείο Story στην Ουγγαρία. Για τις ερμηνείες της στον κινηματογράφο έλαβε δύο βραβεία Cóndor de Plata, ένα βραβείο Sur, ένα βραβείο του Φεστιβάλ "Unasur" και ένα στο Διεθνή Φεστιβάλ Κινηματογράφου Καλών Τεχνών. Ως τραγουδίστρια έλαβε δυο βραβεία της Βασίλισσας του Διεθνή Φεστιβάλ Τραγουδιού στο Βίνια ντελ Μάρ στη Χιλή, στο "Stopudovy hit" στη Ρωσία και στα Βραβεία "Oriental," και έφτασε να είναι υποψήφια για το MTV Video Music Awards και τα Grammy Latinos, ανάμεσα σε άλλα.
Δεκαετία 1900

19ος αιώνας | 20ος αιώνας | 21ος αιώνας

Δεκαετία 1880 | Δεκαετία 1890 | Δεκαετία 1900 | Δεκαετία 1910 | Δεκαετία 1920

1900 | 1901 | 1902 | 1903 | 1904 | 1905 | 1906 | 1907 | 1908 | 1909

Η δεκαετία του 1900 ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1900 και έληξε στις 31 Δεκεμβρίου 1909.
Δεκαετία 1910

19ος αιώνας | 20ος αιώνας | 21ος αιώνας

Δεκαετία 1890 | Δεκαετία 1900 | Δεκαετία 1910 | Δεκαετία 1920 | Δεκαετία 1930

1910 | 1911 | 1912 | 1913 | 1914 | 1915 | 1916 | 1917 | 1918 | 1919
Η δεκαετία του 1910 ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1910 και έληξε στις 31 Δεκεμβρίου 1919.
Δεκαετία 1920

19ος αιώνας | 20ος αιώνας | 21ος αιώνας

Δεκαετία 1900 | Δεκαετία 1910 | Δεκαετία 1920 | Δεκαετία 1930 | Δεκαετία 1940

1920 | 1921 | 1922 | 1923 | 1924 | 1925 | 1926 | 1927 | 1928 | 1929
Η δεκαετία του 1920 ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1920 και έληξε στις 31 Δεκεμβρίου 1929.
Δεκαετία 1940

19ος αιώνας | 20ος αιώνας | 21ος αιώνας

Δεκαετία 1920 | Δεκαετία 1930 | Δεκαετία 1940 | Δεκαετία 1950 | Δεκαετία 1960

1940 | 1941 | 1942 | 1943 | 1944 | 1945 | 1946 | 1947 | 1948 | 1949

μινιατούρα| Γεγονότα της δεκαετίας του 1940
Δεκαετία 1960

19ος αιώνας | 20ος αιώνας | 21ος αιώνας

Δεκαετία 1940 | Δεκαετία 1950 | Δεκαετία 1960 | Δεκαετία 1970 | Δεκαετία 1980

1960 | 1961 | 1962 | 1963 | 1964 | 1965 | 1966 | 1967 | 1968 | 1969
Κατηγορία:Δεκαετίες
Δεκαετία 1950

19ος αιώνας | 20ος αιώνας | 21ος αιώνας

Δεκαετία 1930 | Δεκαετία 1940 | Δεκαετία 1950 | Δεκαετία 1960 | Δεκαετία 1970

1950 | 1951 | 1952 | 1953 | 1954 | 1955 | 1956 | 1957 | 1958 | 1959

Η δεκαετία του 1950 ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1950 και έληξε στις 31 Δεκεμβρίου 1959.
Άλας

Κρυσταλλική δομή [[Χλωριούχο νάτριο|χλωριούχου νατρίου]] (NaCl)

Άλας ονομάζεται κάθε χημική ένωση που αποτελείται από ιόντα και προκύπτει από την αντίδραση ενός οξέος με μία βάση. Τα άλατα είναι ετεροπολικές (ιοντικές) ενώσεις και σ' αυτά το κατιόν μπορεί να είναι μέταλλο (π.χ. ασβέστιο Ca2+ εκτός από το κατιόν Η+ που μπορεί να αποδοθεί ως πρωτόνιο) ή θετικό πολυατομικό ιόν (π.χ. αμμώνιο ΝΗ4+) ενώ το ανιόν είναι αμέταλλο (εκτός του Ο2- και του Ο22-) ή πολυατομικό αρνητικό ιόν (όπως π.χ. το θειικό ανιόν SO42- ή το νιτρικό ανιόν NO3-) εκτός του ΟΗ-.

Οι χημικοί τύποι που χρησιμοποιούνται για τα άλατα δείχνουν την απλούστερη ακέραιη αναλογία (1:1, 2:1, 1:3 κ.λ.π.) που υπάρχει μεταξύ των ιόντων στο κρυσταλλικό πλέγμα.

Τα άλατα ανήκουν στην κατηγορία των ηλεκτρολυτών και σύμφωνα με τις απόψεις του Αρρένιους μπορούν να προκύψουν από την εξουδετέρωση ενός οξέος από μια βάση εφόσον αυτά βρίσκονται σε υδατικό διάλυμα ή τους ανυδρίτες τους. Η άποψη αυτή εξυπηρετεί πολύ τη μελέτη των αλάτων αφού οι αντιδράσεις τους γράφονται ευκολότερα με μοριακή μορφή.

Σύμφωνα με τις απόψεις των Μπρένστεντ-Λόουρυ αλλά και του Λιούις, τα άλατα (είτε σε διάλυμα, είτε στη στερεή, είτε στην αέρια φάση) είναι απλά ενώσεις που περιέχουν κατιόντα και ανιόντα τα οποία μπορούν να δράσουν ως οξέα ή βάσεις.
Ντοράντο Πιέτρι

Ο Ντοράντο Πιέτρι ("Dorando Pietri", 16 Οκτωβρίου 1885 - 7 Φεβρουαρίου 1942) ήταν Ιταλός αθλητής αποστάσεων.
Τουλίπα

Η Τουλίπα είναι αγγειόσπερμο, μονοκοτυλήδονο φυτό το οποίο ανήκει στην τάξη Λειριώδη ("Liliales") και στην οικογένεια Λειριοειδή ("Liliaceae"). Υπάρχουν 100 περίπου είδη τουλίπας που είναι όλα πολυετή ποώδη φυτά των περιοχών της Ευρώπης και της δυτικής και κεντρικής Ασίας.

Η τουλίπα καλλιεργείται συστηματικά κυρίως στη βόρεια και δυτική Ευρώπη όπου έφτασε στις αρχές του 16ου αιώνα και αναπτύχθηκαν πάμπολλες ποικιλίες.

Η εισαγωγή ορισμένων μορφών τουλίπας στην Ολλανδία κατά το 17ο αιώνα, οδήγησε σε πραγματική μανία και επανάσταση, καθώς πληρώνονταν μεγάλα χρηματικά ποσά από καλλιεργητές-συλλέκτες για κάποιο βολβό στην αναζήτηση σπανίων χρωμάτων και σχημάτων.
Αλεσάντρο Μαντσίνι

Ο Αλεσάντρο Μαντσίνι ("Alessandro Mancini", γενν. 4 Οκτωβρίου 1975) είναι πολιτικός Άγιο Μαρίνο, ο οποίος υπηρέτησε δύο φορές ως ο ένας από τους δύο κυβερνώντες διοικητές. Πιο πρόσφατα υπηρέτησε στο αξίωμα μαζί με την Γκράτσια Ζαφεράνι, από τον Απρίλιο του 2020 ως τον Οκτώβριο της ίδιας χρονιάς. Νωρίτερα υπηρέτησε ξανά στο ίδιο αξίωμα μαζί με τον Αλεσάντρο Ρόσι.
Αλεσάντρο Ρόσι

Ο Αλεσάντρο Ρόσι ("Alessandro Rossi", 10 Αυγούστου 1967) ήταν ένας από τους δύο κυβερνώντες διοικητές στον Άγιο Μαρίνο, μαζί με τον Αλεσάντρο Μαντσίνι, το 2007.
Δεκαετία 1970

19ος αιώνας | 20ος αιώνας | 21ος αιώνας

Δεκαετία 1950 | Δεκαετία 1960 | Δεκαετία 1970 | Δεκαετία 1980 | Δεκαετία 1990

1970 | 1971 | 1972 | 1973 | 1974 | 1975 | 1976 | 1977 | 1978 | 1979
Η δεκαετία του 1970 ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1970 και έληξε στις 31 Δεκεμβρίου 1979.

Κατηγορία:Δεκαετίες
Μιχάλης Δώριζας

Ο Μιχάλης Δώριζας (Κωνσταντινούπολη, 16 Απριλίου 1888 - 21 Οκτωβρίου 1957, Πενσιλβάνια) ήταν Έλληνας Ολυμπιονίκης και καθηγητής Γεωγραφίας στο Πανεπιστήμιο της Πενσιλβάνια.
Αλέξανδρος Καρντάνοφ

Ο Αλέξανδρος Καρντάνοφ (γεννημένος ως Αμιράν Καρτνάνοφ, 19 Αυγούστου 1976) είναι Έλληνας παλαίμαχος αθλητής της ελευθέρας πάλης.

Γεννήθηκε στο Βλαντικαφκάς της Ρωσίας το 1976 και συμμετείχε στους Ολυμπιακούς Αγώνες του 2000 στο Σίδνεϊ, όπου κατέκτησε το χάλκινο μετάλλιο στον μικρό τελικό της ελευθέρας πάλης, στην κατηγορία των 54 κιλών, κερδίζοντας με 5-4 τον Λευκορώσο Τζέρμαν Κοντόεφ. 

Επίσης, αγωνίστηκε στους Ολυμπιακούς Αγώνες του 1996 και του 2004.
Νέα Ισπανία

H Νέα Ισπανία (ισπανικά: "Nueva España", Νουέβα Εσπάνια 1535-1822) ήταν η πρώτη από τέσσερις αποικίες της Ισπανίας στην αμερικανική ήπειρο και ανακηρύχθηκε αποικιακό Βασίλειο της Ισπανίας. Πρωτεύουσα ήταν η Πόλη του Μεξικού.

Κατηγορία:Ιστορία της Ισπανίας
Κατηγορία:Ιστορία του Μεξικού
Κατηγορία:Πρώην κράτη της Βόρειας Αμερικής
Κατηγορία:Πρώην κράτη της Κεντρικής Αμερικής
Απόστολος Τεγόπουλος

Ο Απόστολος Τεγόπουλος (1936 - 2 Απριλίου 2007) ήταν σημαντικός Έλληνας σκηνοθέτης, ο οποίος καθιέρωσε μαζί με τον Δημήτρη Καράμπελα ως πρωταγωνιστή της μεγάλης οθόνης τον Νίκο Ξανθόπουλο, σκηνοθετώντας μεταξύ άλλων μια από τις πλέον εμπορικές ταινίες, την "Oδύσσεια ενός Ξεριζωμένου". Ήταν επίσης συνιδρυτής και συνιδιοκτήτης της εταιρίας παραγωγής "Κλακ Φιλμ". 

Γεννήθηκε στην Αθήνα το 1936 και σπούδασε στην Ανωτάτη Εμπορική και στη Σχολή Κινηματογράφου Λυκούργου Σταυράκου. Υπήρξε Πρόεδρος του Συνδέσμου Ελλήνων Παραγωγών Κινηματογράφου, Τηλεόρασης και Βίντεο.

Ξεκίνησε ως φροντιστής και έγινε βοηθός σκηνοθέτη και διευθυντής παραγωγής έως το 1961, οπότε συνσκηνοθέτησε την πρώτη του ταινία Καπετάνιος για κλάματα.

Το 1963 δημιούργησε μαζί με τον Δημήτρη Καράμπελα την εταιρεία παραγωγής Κλακ Φιλμ και γύρισε ταινίες όπως "Η καρδιά ενός αλήτη", "O κατατρεγμένος", "Η κραυγή μιας αθώας", "Αγάπησα έναν αλήτη", "Οδύσσεια ενός Ξεριζωμένου" και άλλες.

Πέθανε στις 2 Απριλίου του 2007.

Κατηγορία:Έλληνες σκηνοθέτες
Διονύσιος ο Πρεσβύτερος

Ο Διονύσιος Α΄ ο Πρεσβύτερος, γιος του Ερμοκράτη (431 π.Χ. ή 430 π.Χ. – 367 π.Χ.) ήταν τύραννος των Συρακουσών. Κατέκτησε πολλές πόλεις στην Σικελία και προσπάθησε να περιορίσει την Καρχηδόνα να εξαπλωθεί στο νησί. Οι αρχαίοι συγγραφείς τον είχαν σαν το χειρότερο παράδειγμα αυταρχικού και εκδικητικού δεσπότη. Ο Διονύσιος ο Πρεσβύτερος ξεκίνησε την σταδιοδρομία του σαν δημόσιος υπάλληλος στις Συρακούσες. Όταν ξεκίνησαν οι πόλεμοι με την Καρχηδόνα (409 π.Χ.) είχε σημαντικές στρατιωτικές επιτυχίες και διορίστηκε αρχιστράτηγος (406 π.Χ.), την επόμενη χρονιά κατέλαβε την εξουσία και ανακηρύχτηκε τύραννος. Παντρεύτηκε ταυτόχρονα δύο γυναίκες ː την Αριστομάχη με την οποία απέκτησε μια κόρη την Αρετή και την Δωρίς από τους Λοκρούς, γιος τους ο μετέπειτα τύραννος Διονύσιος ο Νεότερος.
Ευρωμπάσκετ 1979

Το 21o τουρνουά του ευρωπαϊκού πρωταθλήματος καλαθοσφαίρισης ανδρών του 1979 (γνωστό και ως Ευρωμπάσκετ 1979) διοργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Ιταλία και έλαβε χώρα στις πόλεις Σιένα, Τορίνο, Μέστρε και Γκοριτσά, στο διάστημα 9 Ιουνίου ως 19 Ιουνίου.

Την παράσταση έκλεψαν οι εκπληκτικοί Ισραηλινοί του MVP της διοργάνωσης Μίκι Μπέρκοβιτς. Με μια φοβερή νίκη επί των τρις πρωταθλητών Ευρώπης και δις παγκόσμιων πρωταθλητών της δεκαετίας του '70 Γιουγκοσλάβων, με 77-76, και τη βοήθεια του παράξενου συστήματος που ίσχυε, οι Ισραηλινοί ευνοήθηκαν έτσι ώστε, παρά τις κάποιες ήττες τους στον τελικό γύρο, να φτάσουν στον τελικό έχοντας εισπράξει ήδη τον θαυμασμό της κοινής γνώμης. Εκεί υποτάχθηκαν στην ανωτερότητα των Σοβιετικών, οι οποίοι στον τελικό γύρο σύνετριψαν ακόμη και τους Γιουγκοσλάβους με 96-77, πετυχαίνοντας την πρώτη τους νίκη μετά από 11 σερί ήττες από τους πλάβι.

Η Ελλάδα εξαιτίας των σουτ της απελπισίας του Σενεγκάλ από το κέντρο, στον αγώνα με την Γαλλία, έχασε όχι μόνο το παιχνίδι με 76-74, αλλά και την ευκαιρία να ανέβει παραπάνω από την ένατη θέση. Αυτό ήταν το πρώτο Ευρωμπάσκετ του 20χρονου (τότε) Γιαννάκη, που σημείωνε 7,4 πόντους μ.ο.. Οι κορυφαίοι της εθνικής ήταν οι Στιβ Γιατζόγλου (18,6 πόντους μ.ο.), Γιώργος Καστρινάκης (12,6 πόντους μ.ο.), Τάκης Κορωναίος (10 πόντους μ.ο.), Δημήτρης Κοκολάκης (10 πόντους μ.ο.).
Λουδοβίκος Ρος

Ο Λουδοβίκος Ρος (γερμανικά: "Ludwig Ross", 1806 - 1859), ήταν Γερμανός ελληνιστής, καθώς και ο πρώτος καθηγητής αρχαιολογίας του Πανεπιστημίου Αθηνών. Παρέμεινε στην Ελλάδα από το 1833 έως το 1843 και διετέλεσε γενικός έφορος αρχαιοτήτων στην Αθήνα, όταν αυτή ανακηρύχθηκε πρωτεύουσα του Ελληνικού κράτους.
Αλυκή Λάρνακας

Η Αλυκή Λάρνακας βρίσκεται στα νοτιοδυτικά της πόλης της Λάρνακας, ανατολικά των χωριών Μενεού και Δρομολαξιάς, παρά του αεροδρομίου Λάρνακας. Αποτελείται από ενα δίκτυο τεσσάρων αλμυρών λιμνών διαφόρων μεγεθών τρεις από τις οποίες είναι συνδεδεμένες. Η αλυκή θεωρείται ως υδροβιότοπος διεθνούς σημασίας και προστατεύεται από τη σύμβαση Ραμσάρ από το 2001, ενώ έχει χαρακτηριστεί ως Ζώνη Ειδικής Προστασίας από το 2005 .

Κάθε χρόνο, την ίδια εποχή, η Αλυκή της Λάρνακας βάφεται ροζ από τα χιλιάδες φλαμίνγκο "(Phoenicopterus roseus)" που ξεχειμωνιάζουν στις όχθες της. Στη δυτική όχθη είναι χτισμένο το Τέμενος Χαλά Σουλτάν Τεκκέ (Ουμμ Χαράμ τούρκικη εκκλησία)
Μαλαίνα Ανουσάκη

Η Μαλαίνα Ανουσάκη (1916 - 2 Απριλίου 2000) ήταν Ελληνίδα ηθοποιός και αγωνίστρια της αντίστασης και της δημοκρατίας. Γεννήθηκε το 1916 στον Πόρο και πέθανε στην Αθήνα στις 2 Απριλίου του 2000. Έπαιξε στο θέατρο, τον κινηματογράφο και την τηλεόραση.

Σύζυγός της ήταν ο τενόρος της λυρικής και πρωταγωνιστής της επιθεώρησης, Ευάγγελος Ανουσάκης, με τον οποίο απέκτησαν μία κόρη, την ηθοποιό και τ. βουλευτή Ελένη Ανουσάκη.
Όμπλαστ του Ταμπόφ

Το Όμπλαστ του Ταμπόφ (ρωσικά: "Тамбо́вская о́бласть") είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Το διοικητικό του κέντρο είναι η πόλη Ταμπόφ (280.161 κάτοικοι - απογρ. 2010). 

Η περιφέρεια αποτελείται από 23 επαρχίες, 8 πόλεις και 12 οικισμούς αστικού τύπου. Βλέπε διοικητική διαίρεση της περιφέρειας του Ταμπόφ.

Η περιφέρεια είναι αμιγώς σλαβική. Οι Ρώσοι αποτελούν το 97% του πληθυσμού, ενώ είναι και η πιο ορθόδοξη ρωσική περιφέρεια με το 78% των ερωτηθέντων να δηλώνουν Ορθόδοξοι σε έρευνα του 2012.
Ανδρέας Παναγόπουλος

Ο Ανδρέας Παναγόπουλος (1883 - 1952) υπήρξε σπουδαίος δήμαρχος του Αγρινίου που σημάδεψε την πορεία της πόλης κατά το πρώτο μισό του 20ού αιώνα.

Γενήθηκε στο Αγρίνιο το 1883 και ήταν γιος του Αναστάση, εμπόρου της πόλης με καταγωγή από τα Καλάβρυτα. Φοίτησε στο γνωστό εκείνη την εποχή "Εκπαιδευτήριο Βλάχου" της Κέρκυρας και από νωρίς ανέπτυξε έντονη επιχειρηματική, φιλανθρωπική και πολιτιστική δράση. Ασχολήθηκε με το εμπόριο καπνού και ανέδειξε την εταιρεία Αδελφοί Παναγόπουλου σε έναν από τους κυριότερους εξαγωγείς καπνού στην Ελλάδα.

Εκλέχθηκε δήμαρχος της πόλης για τρεις θητείες το 1925 έως 1934 και από το 1951 έως το 1952 που πέθανε. Υπήρξε ένας από τους σημαντικότερους δημάρχους και μεταξύ των έργων που έκανε ήταν η συμπλήρωση της ρυμοτομίας της πόλης, η ασφαλτόστρωση των κεντρικών δρόμων, η κατασκευή σύγχρονου υδραγωγείου το 1930, η χρηματοδότηση των ανασκαφών για τον εντοπισμό του αρχαίου Αγρινίου, η οικοδόμηση της δημοτικής αγοράς το 1932 ενώ επί των ημερών του ηλεκτροφωτίστηκε για πρώτη φορά η πόλη. Για τη δράση του γενικά σαν δημοτικός άρχοντας παρασημοφορήθηκε και ήταν ένας από τους πέντε ιδρυτές της "Ένωσης Δήμων και Κοινοτήτων της Ελλάδας". Διετέλεσε και βουλευτής μετά το 1935 και πριν από τη γερμανική κατοχή.

Το όνομά του έχει δοθεί σε κεντρικό δρόμο της πόλης και στην πλατεία με το συντριβάνι που βρίσκεται μπροστά από το δημαρχείο. Εκεί υπάρχει ακόμα το διατηρητέο αρχοντικό της οικογένειάς του.
Boat Race

Τα ταλαιπωρημένα πληρώματα κατά τον αγώνα του [[2002]].
Με την ονομασία The Boat Race (προφέρεται «δε μπόατ ρέις»), που σημαίνει «η λεμβοδρομία», φέρεται ο πιο διάσημος αγώνας κωπήλατης λεμβοδρομίας (κωπηλασίας) του κόσμου. Στον αγώνα αυτό συμμετέχουν αντίπαλες αθλητικές ομάδες κωπηλατών των Πανεπιστημίων της Οξφόρδης και του Καίμπριτζ. 
Πραγματοποιείται κάθε χρόνο την άνοιξη, στον ποταμό Τάμεση στο Λονδίνο.
Ιστορικά ο πρώτος αγώνας "μπόατ ρέις" έγινε στις 10 Ιουνίου 1829 και είχε νικητή την ομάδα της Οξφόρδης. Η διαδρομή είναι 6.779 μ. από το Πάτνεϊ ως το Μορτλέικ. Συμμετέχουν πληρώματα βαρέων βαρών από άνδρες και γυναίκες (η Σούζαν Μπράουν ήταν η πρώτη γυναίκα που πήρε μέρος στον αγώνα το 1981).

To 1927 έγινε για πρώτη φορά και αγώνας γυναικών.
Ελληνοκύπριοι

Έλληνες Κύπριοι, Ελληνοκύπριοι ή απλώς Κύπριοι αποκαλούνται οι Έλληνες της Κύπρου. Με τον όρο αυτό οι Έλληνες της Κύπρου αντιδιαστέλλονται από την Τουρκοκυπριακή μειονότητα της νήσου (Τούρκους νόμιμους κατοίκους της Κυπριακής Δημοκρατίας), τους εποίκους (Τούρκους που έχουν μεταφερθεί παράνομα από την Τουρκία στην κατεχόμενη Κύπρο) και τους Έλληνες κατοίκους της Ελλάδος (κοινώς Ελλαδίτες).
EuroCup Challenge

Το FIBA EuroCup Challenge υπήρξε διεθνής διοργάνωση καλαθοσφαίρισης μεταξύ συλλόγων με διοργανώτρια αρχή την FIBA Europe.
Γρηγόριος Πακουριανός

Ο Γρηγόριος Πακουριανός (λατινικά: Gregorius Pacurianus, "γεωργιανά:" გრიგოლ ბაკურიანის-ძე, αρμενικά: Գրիգոր Բակուրյան, βουλγαρικά: Григорий Бакуриани) ήταν ένας από τους πιο επιτυχημένους στρατιωτικούς του Βυζαντίου κατά τον 11ο αιώνα. Ήταν γιος του Γεωργιανού Δούκα Πακουριανού (Bakurian) της περιοχής της Ταόχης "(γεωργιανά: Τάο)" "(σήμερα στην Ανατολική Τουρκία κοντά στα σύνορα με Γεωργία και Αρμενία)", η οποία το 1001 προσαρτήθηκε από το Βυζάντιο. Έμεινε ορφανός σε μικρή ηλικία και επειδή η οικογενειακή περιουσία μοιράστηκε στις πολλές αδελφές του αναγκάστηκε, μαζί με τον αδελφό του Απάσιο, να εγκαταλείψει την πατρίδα του, σε αναζήτηση καλύτερης τύχης. Τέθηκε λοιπόν στην υπηρεσία των Βυζαντινών και διακρίθηκε ως διοικητής στρατευμάτων για τις πολεμικές του αρετές. Έτσι ανέλαβε κατά καιρούς το αξίωμα του δούκα στην Τραπεζούντα, στην Θεοδοσιούπολη, στο Κάρς, στα Σμολενά και τέλος, το 1081, έγινε Μέγας Δομέστικος της Δύσης. Κατά τη διάρκεια της σταδιοδρομίας του αμείφθηκε για τις υπηρεσίες του με πολλά κτήματα, κυρίως στη Θράκη και στη Μακεδονία, επίσης απέκτησε σημαντική περιουσία όταν κληρονόμησε τον αδελφό του Απάσιο, που είχε γίνει μάγιστρος και διετέλεσε διοικητής Αντιοχείας. Επίσης συνδέθηκε φιλικά με τον Αλέξιο Α΄ Κομνηνό, ώστε μετά την ανάρρησή του τελευταίου στον αυτοκρατορικό θρόνο (στην οποία είχε συνεργήσει και ο ίδιος ως στρατιωτικός διοικητής) έλαβε νέους τίτλους και αξιώματα. Αγωνίστηκε μαζί με τον Αλέξιο για την αντιμετώπιση των επιδρομών των Νορμανδών, των Κομάνων και των Πετσενέγκων. Σκοτώθηκε σε αρκετά μεγάλη ηλικία, το 1086, πολεμώντας κατά των Πετσενέγκων υπέρ της ακεραιότητας της Βυζαντινής αυτοκρατορίας, που την είχε υπηρετήσει σε όλη του τη ζωή. Το 1081 σε έκταση που του είχε παραχωρηθεί από τον αυτοκράτορα κοντά στη σημερινή Στενήμαχο ίδρυσε Μοναστήρι τιμώμενο στην Κοίμηση της Θεοτόκου (Μπάτσκοβο), το οποίο προίκισε με σημαντική περιουσία και για την καλύτερη λειτουργία του συνέταξε τυπικό (το οποίο έχει εκδοθεί στον 42ο τόμο του Revue des Etudes Byzantines, το 1984). Το μοναστήρι αυτό λειτουργεί ακόμη.
Τέλμο Θάρρα

Ο Τέλμο Θάρρα (ισπανικά: "Telmo Zarraonaindía Montoya", 20 Ιανουαρίου 1921 – 23 Φεβρουαρίου 2006) ήταν Ισπανός ποδοσφαιριστής, ο πρώτος σκόρερ στην ιστορία του ισπανικού Κυπέλλου.
Οι τρεις Χάριτες

Οι τρεις Χάριτες είναι μια ελληνική κωμική σειρά που προβλήθηκε από τον τηλεοπτικό σταθμό Mega Channel τις τηλεοπτικές περιόδους 1989-1990 (στο δεύτερο μισό της σεζόν), 1990-1991 και 1991-1992. Ήταν από τις πρώτες σειρές που προβλήθηκαν στη νεοσύστατη τότε ιδιωτική τηλεόραση.

Σημείωσε τεράστια επιτυχία, επιτυγχάνοντας εξαιρετικά υψηλά νούμερα τηλεθέασης και θεωρείται πλέον ως ένα από τα πιο πετυχημένα προγράμματα που έχει προβάλει ποτέ η ελληνική τηλεόραση. Η σειρά περιέγραφε την καθημερινότητα τριών αδερφών, οι οποίες αποφάσισαν να μείνουν στο ίδιο σπίτι, αλλά και όλα τα αστεία περιστατικά αυτής της συμβίωσης. Στη σειρά πρωταγωνιστούσαν η Άννα Παναγιωτοπούλου (Όλγα Χαρίτου-Παπαχαρίτου), η Νένα Μεντή (Μαρία Χαρίτου) και η Μίνα Αδαμάκη (Ειρήνη Χαρίτου). Το σενάριο της σειράς υπέγραφαν οι Μιχάλης Ρέππας και Θανάσης Παπαθανασίου.

Τον Φεβρουάριο του 2017 ξεκίνησαν να προβάλλονται, διαδικτυακά, καινούρια επεισόδια διάρκειας 3 λεπτών ως διαφημιστική καμπάνια του καφέ Λουμίδη, γραμμένα από τους Ρέππα και Παπαθανασίου. Κάποια αποσπάσματα αυτών των επεισοδίων, πολύ μικρότερης διάρκειας, έχουν παιχτεί και στην τηλεόραση.

Το Mega πρόβαλλε δύο επεισόδια της σειράς στο πρόγραμμα των τελευταίων ωρών του, το βράδυ της 27ης Οκτωβρίου 2018, λίγες ώρες πριν το κλείσιμο του Mega, μαζί με "Το Δις Εξαμαρτείν" και τους "Απαράδεκτους".
Χρήστος Χηρόπουλος

Ο Χρήστος Χηρόπουλος (1914 - 1999) ήταν Έλληνας αξιωματικός του Πολεμικού Ναυτικού.

Γεννήθηκε στη Δεσφίνα Φωκίδος. Το 1931 κατετάγη στη Σχολή Δοκίμων Υπαξιωματικών του Πολεμικού Ναυτικού. Υπηρέτησε σε διάφορα πλοία του στόλου και ήταν ένας από το πλήρωμα του καταδρομικού «Έλλη» που διασώθηκε τραυματισμένος κατά τον τορπιλισμό του την 15η Αυγούστου 1940 στην Τήνο.

Έλαβε μέρος στις ναυμαχίες του Ελληνοϊταλικού πολέμου και διέφυγε στη Μέση Ανατολή, λαμβάνοντας μέρος σε αεροναυμαχίες μέχρι το 1944 υπηρετώντας στα πλοία Κανάρης, Αετός, Σαχτούρης και στο Θωρηκτό Αβέρωφ. Προήχθη μέχρι του βαθμού του Υποπλοιάρχου και αποστατεύθηκε το 1960.

Για τις υπηρεσίες του προς την πατρίδα, τιμήθηκε με μετάλλια Α' και Β' τάξεως, μετάλλια πολέμου χρυσούν και αργυρούν, ευδοκίμου υπηρεσίας με αντίστοιχα παράσημα και πολλές ευαρέσκειες και επαίνους του Γ.Ε.Ν.

Ο θάνατος το 1979 της αγαπημένης του συζύγου Στέλλας τον συγκλόνισε και, έκτοτε, αφιέρωσε όλες τις προσπάθείες του στα παιδιά της Δεσφίνας, ενισχύοντας τα σχολεία και βραβεύοντας τους αριστεύοντες μαθητές. Αποκορύφωμα της προσφοράς του στα παιδιά ήταν η ανέγερση και λειτουργία του Χηροπούλειου Νηπιαγωγείου Δεσφίνας. Διετέλεσε, επίσης, επί δύο συνεχείς τετραετίες Πρόεδρος της Κοινότητας, έχοντας στο ενεργητικό του μια μεγάλη σειρά μεγάλων και μικρών έργων των οποίων την κατασκευή επιστατούσε προσωπικά. Υπήρξε μέλος του Συλλόγου των Απανταχού Δεσφινιωτών «Ο Ησαΐας» από της ίδρυσής του ενώ ήταν παρών σε όλες τις εκδηλώσεις του και τον ενίσχυε οικονομικά.

Απεβίωσε το 1999 στην Δεσφίνα.
Ευρωμπάσκετ 1977

Το 20ό τουρνουά του ευρωπαϊκού πρωταθλήματος καλαθοσφαίρισης ανδρών του 1977 (γνωστό και ως Ευρωμπάσκετ 1977) διοργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε το Βέλγιο και κατεκτησε η Γιουγκοσλαβία.Ελαβε χώρα στο διάστημα 15 Σεπτεμβρίου ως 24 Σεπτεμβρίου.

Oι Πλάβι υπό τις οδηγίες του Άτσα Νίκολιτς εδραιώνονται για τα καλά στην κορυφή της Ευρώπης. Στον τελικό οι Σοβιετικοί ετοιμάζονταν για επάνοδο στη πρώτη θέση αλλά δέχθηκαν μία ολοκληρωτική ήττα με 74-61 (Νταλιπαγκιτς-Βλαδιμίρ Τκατσένκο 18π., Ανατόλι Μίσκιν 2π.!) χωρίς να μπορέσουν να αντιδράσουν σε κανένα σημείο του παιχνιδιού. Ιταλοί και Τσεχοσλοβάκοι νίκησαν τα δύο θηρία στο πρώτο γύρο αλλά οι νίκες τους δεν είχαν αντίκρισμα αφού στους ημιτελικούς δεν μπόρεσαν να διασταυρωθούν μεταξύ στους, έτσι ώστε κάποιος εκ των δύο να φτάσει στον τελικό και μοιραία διασύρθηκαν από τα δύο μεγαθήρια στα ημιτελικά. Η Βουλγαρία είχε αρκετά καλή ομάδα αλλά στον αγώνα του ομίλου με την Ιταλία δεν μπόρεσε να αντισταθεί (81-100) και να κάνει την υπέρβαση που θα την οδηγούσε στα ημιτελικά. Απογοήτευσε η Ισπανία που στην πρώτη φάση συνετρίβει από την Ολλανδία και δεν προχώρησε καθόλου.

Ο πρώτος σκόρερ της διοργάνωσης, ο Ολλανδός Κέες Άκερμποομ (26,7 πόντους μ.ο.) πέταξε έξω από την εξάδα και την Ελλάδα, αφού την υποχρέωσε σε ήττα 114-95 σημειώνοντας 41π., ενώ παράλληλα οδήγησε την Ολλανδία στην 7η θέση. MVP ανακηρύχθηκε ο Ντράζεν Νταλιπάγκιτς , ενώ καταπληκτικός ήταν και ο Μίκι Μπέρκοβιτς που οδήγησε το Ισραήλ στην 5η θέση, βάζοντας 31π. στον νικηφόρο αγώνα εναντίον της Βουλγαρίας. Η Γαλλία, αν και είχε τους Ζιλ, Μπενιό και Ντιμπουισόν, κατέληξε 11η.
Ευρωμπάσκετ 1975

Το 19o τουρνουά του ευρωπαϊκού πρωταθλήματος καλαθοσφαίρισης ανδρών του 1975 (γνωστό και ως Ευρωμπάσκετ 1975) διοργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Γιουγκοσλαβία στο Βελιγράδι και στη Ριέκα και έλαβε χώρα κατά το χρονικό διάστημα από τις 7 Ιουνίου ως τις 15 Ιουνίου.

Εκεί ξεθάφτηκε από το χρονοντούλαπο της ιστορίας το σύστημα της βαθμολογίας, αφού είναι γνωστό ότι κάτι τέτοιο βόλευε τους γηπεδούχους.
Αλλά έτσι και αλλιώς δεν υπήρχε περίπτωση οι Γιουγκοσλάβοι, που είχαν στην σύνθεσή τους τον Μίρζα Ντελίμπασιτς να έχαναν τον τίτλο στο σπίτι τους. Διαλύοντας κάθε αντίπαλο, ακόμη και τους Ιταλούς στον όμιλο, φτάνουν στον άτυπο τελικό με αντίπαλους τους Σοβιετικούς, όπου κατόπιν επιθυμίας των τελευταίων, για να εξασφαλιστεί η ουδετερότητα, οι διαιτητές ήταν ένας Καναδός και ένας Αμερικάνος. Διατήρησαν σε όλο το ματς ένα μικρό προβάδισμα και έφτασαν στην τελική επικράτηση με 90-84 (Κρέζιμιρ Τσόσιτς 23π – Σεργκέι Μπέλοφ 29π.). Οι Ιταλοί συνεχίζουν την καλή παράδοση στην δεκαετία του '70 κατακτώντας άλλο ένα χάλκινο μετάλλιο μετά το '71, νικώντας 89-69 τους Ισπανούς του Γουέιν Μπράμπεντερ και του Λουίς Μιγκέλ Σαντιγιάνα. MVP ανακηρύχθηκε ο Κρέσιμιρ Τσόσιτς, ενώ οι Τσεχοσλοβάκοι, παρά το ότι ενίσχυσαν το ήδη υπάρχων αξιόλογο έμψυχο υλικό τους με τους Στάνισλαβ Κρόπιλακ και Γιάροσλαβ Σκάλα και στον πάγκο ήταν ο σπουδαίος Πάβελ Πέτερα, κατέλαβαν την ασήμαντη για την παράδοσή τους έκτη θέση. Στην διοργάνωση αυτή έδειξε τα διαπιστευτήριά του και ο καταπληκτικός Ολλανδός Κεες Άκερμποομ, που οδήγησε την χώρα του σε τελική φάση Ευρωμπάσκετ, παρόλο που έμεινε τελικά στη 10η θέση. 

Η Ελλάδα, αν και πάλεψε όλα τα παιχνίδια, δεν μπόρεσε να αποφύγει την τελευταία (12η) θέση. Καλύτεροι ήταν οι Βασίλης Γκούμας (14,3 πόντους μ.ο.), Γιώργος Καστρινάκης (12,4 πόντους μ.ο.), Στιβ Γιατζόγλου (11,9 πόντους μ.ο.). Εκεί εμφανίστηκε για πρώτη φορά σε Ευρωμπάσκετ και ο Δημήτρης Κοκολάκης , αλλά η ελληνική πλευρά κατάφερε να κλέψει την παράσταση και αυτό όχι για αγωνιστικούς λόγους. Και αυτό προέκυψε από το άρθρο του Φίλιππου Συρίγου «η σερενάτα του Δουνάβεως» που αναφερόταν στα τσολιαδάκια των Ελλήνων παραγόντων που είχαν πεταχτεί στον ποταμό από τον Βασίλη Γκούμα, ο οποίος ήταν απηυδισμένος από τη δουλική συμπεριφορά τους. Βεβαίως, αργότερα τιμωρήθηκε για τη συμπεριφορά του αυτή με οριστικό αποκλεισμό από την εθνική ομάδα. Για έναν χρόνο τιμωρήθηκαν και οι συμπαίκτες του Άρης Ραφτόπουλος και Απόστολος Κόντος.
Παύλος Τσίμας

Ο Παύλος Τσίμας (6 Δεκεμβρίου 1953) είναι Έλληνας δημοσιογράφος.
Αρισταίνετος

Ο Αρισταίνετος ήταν αρχιτέκτονας από την Κύζικο του 2ου αιώνα, o οποίος έζησε την εποχή του Αδριανού. Έργο του υπήρξε ο Ναός του Διός. Το εν λόγω οικοδόμημα άρχισε να κτίζεται με σχέδια και υπό την επίβλεψη του 
Αρισταινέτου το 120, περατώθηκε όμως το 167, την εποχή του Μάρκου Αυρηλίου. Ήταν αφιερωμένος στον Αυτοκράτορα Αδριανό, τον 13ο θεό του Ολύμπου.

Ο ναός χτίστηκε στα Ν.Δ. της Κυζίκου, με μάρμαρο από τη νήσο Προκόνησο της Προποντίδος. Τυπολογικά ανήκει στους δίπτερους ναούς
με κάτοψη 100x30μ. και 62 κίονες Κορινθιακού ρυθμού, που στηρίζονταν επάνω σε «αττικές βάσεις». Το ύψος τους ξεπερνούσε το ύψος των κιόνων του «Ολυμπείου» στην Αθήνα και εκείνων του ναού του Διός του Ηλιοπολίτου στην Ηλιούπολη (σημ. Μπάαλμπεκ-Συρία). Στην εμπρόσθια πλευρά του ναού υπήρχαν 5 σειρές από 6 κίονες, στην πίσω πλευρά 3 σειρές από 6 κίονες. Το εσωτερικό του ναού κοσμούσε τεράστια προτομή του Αδριανού. Στο εσωτερικό του κάτω μέρους, πίσω από τις βαθμίδες, υπήρχε ένα σύστημα από κρύπτες. Ο ναός ήταν μνημειώδης με υπερμεγέθεις διαστάσεις. 

Ο Αρισταίνετος ακολούθησε στην κάτοψη την παράδοση των Ιωνικών ναών, ενώ στις αναλογίες εκείνη των Δωρικών. Το 1063 καταστράφηκε, εν μέρει, από σεισμό. Το 1431 και το 1444 ο Κυριακός ο Αγκωνίτης Ιταλός έμπορος αρχαιοτήτων και περιηγητής επισκέφθηκε το μέρος και είδε 33 ορθούς κίονες. Αντέγραψε το περιεχόμενο της επιγραφής του αφιερώματος, από την οποία διασώθηκε το όνομα του αρχιτέκτονα και εκπόνησε σκαρίφημα του ναού (Μουσείο Αρτάκης- Κων/πολη).
Ευρωμπάσκετ 1973

Το 18o τουρνουά του ευρωπαϊκού πρωταθλήματος καλαθοσφαίρισης ανδρών του 1973 (γνωστό και ως Ευρωμπάσκετ 1973) διοργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Ισπανία και έλαβε χώρα στη Βαρκελώνη και στη Μπαδαλόνα, στο διάστημα 27 Σεπτεμβρίου ως 6 Οκτωβρίου.

Αυτό είναι ένα κομβικό Ευρωμπάσκετ, καθώς ήρθε η ώρα της αποκαθήλωσης των Σοβιετικών. Σε ένα ιστορικό παιχνίδι οι Ισπανοί του Μιγκέλ Ντίαθ, που κατέβασαν ό,τι καλύτερο διέθεταν από τη δεκαετία του '60 (Φρανθίσκο Μπουσκατό, Κλίφορντ Λιουκ, Εμιλιάνο Ροδρίγκεθ, Ενρίκε Μαργάλ) και μαζί με παίχτες που εντυπωσίασαν κυρίως την δεκαετία του '70 (Ραφαέλ Ρουγιάν, Γουέιν Μπράμπεντερ, Λουίς Μιγκέλ Σαντιγιάνα), νικούν τους Ιταλούς στην φάση των ομίλων με 77-65 και περνούν αυτοί στα ημιτελικά. Εκεί παίρνουν την ρεβάνς από τους Σοβιετικούς για την απίστευτη συντριβή τους με 118-58 στο προηγούμενο Ευρωμπάσκετ. Επικρατούν στον ημιτελικό με 80-76 και τους αφήνουν εκτός τελικού, εκεί όπου τους περιμένουν οι Γιουγκοσλάβοι του Κρέζιμιρ Τσόσιτς, του Ζόραν Σλάβνιτς, του Ντράγκαν Κιτσάνοβιτς και του Ντράζεν Νταλιπάγκιτς, που εξαφάνισε τον Αμερικανοϊσπανό αστέρα και μεγάλο σκόρερ της Ισπανίας Γουέιν Μπράμπεντερ, με αποτέλεσμα τη νίκη των Γιουγκοσλάβων με 78-67. Οι Πολωνοί μετά από αυτό το ευρωμπάσκετ εξαφανίζονται από τον χάρτη του ευρωπαϊκού μπάσκετ.

Εκεί ήταν και η Ελλάδα που στον πάγκο είχε τον Κώστα Μουρούζη, αλλά τελικώς χωρίς τον μεγάλο σκόρερ Γιώργο Κολοκυθά, τον γίγαντα των 2,16 μέτρων Γιώργο Τρόντζο, που τραυματίστηκε, και τον Γιώργο Αμερικάνο που είχε σταματήσει πριν πολύ καιρό από την εθνική, δεν μπόρεσε να κάνει κάτι σπουδαίο. Τερματίζει 11η έχοντας για καλύτερους τους Στιβ Γιατζόγλου (14,7 πόντους μ.ο.), Βασίλη Γκούμα (10 πόντους μ.ο.) και Γιώργο Καστρινάκη (9,7 πόντους μ.ο.).
Μιθριδατισμός

Ασημένιο νόμισμα που απεικονίζει τον [[Μιθριδάτης Στ' Ευπάτωρ|Μιθριδάτη ΣΤ']], βασιλιά του [[Πόντος|Πόντου]]

Μιθριδατισμός αποκαλείται η πρακτική της αυτοπροστασίας από τη δράση ενός δηλητηρίου μέσω της σταδιακής αυτοχορήγησης σε μη θανατηφόρες δόσεις.

Ο όρος προέρχεται από τον Μιθριδάτη ΣΤ', βασιλιά του Πόντου, ο οποίος εξαιτίας του μεγάλου φόβου του μήπως τον δηλητηριάσουν χορηγούσε στον εαυτό του βαθμιαία αυξανόμενες μη θανατηφόρες δόσεις δηλητηρίου, ώστε να αναπτύξει τελικά ανοσία. Σύμφωνα με τη μυθολογία, μετά την ήττα του από τον Πομπήιο, ο Μιθριδάτης αποπειράθηκε να αυτοκτονήσει χρησιμοποιώντας δηλητήριο αλλά απέτυχε λόγω της ανοσίας που είχε αναπτύξει και τελικά κατέφυγε σε έναν μισθοφόρο για να τον διαπεράσει με σπαθί.

Γενικά, δεν υφίσταται κάποιος πρακτικός λόγος, κάποιο πλεονέκτημα ή το παραμικρό όφελος για τη διενέργεια μιθριδατισμού εκτός για επαγγελματικούς ή παρόμοιους λόγους, όπως για παράδειγμα από υπαλλήλους ζωολογικών κήπων, ερευνητές και καλλιτέχνες του τσίρκου οι οποίοι έρχονται σε στενή επαφή με δηλητηριώδη ζώα. Ο μιθριδατισμός δοκιμάστηκε με επιτυχία στην Αυστραλία και τη Βραζιλία καθώς επιτεύχθηκε πλήρης ανοσία ακόμη και σε πολλαπλά τσιμπήματα από δηλητηριώδεις κόμπρες και οχιές. Ο Μπιλ Χάαστ ("Bill Haast") αυτοανοσοποιήθηκε με επιτυχία στο δηλητήριο διαφόρων ειδών δηλητηριωδών φιδιών.

Ο όρος χρησιμοποιείται και μεταφορικά για να περιγράψει τη σταδιακή εξοικείωση και αποδοχή πραγμάτων που προηγουμένως θεωρούνταν ιδιαίτερα επικίνδυνα.
Ρόκκος Χοϊδάς

Ο Ρόκκος Χοϊδάς (1830- 3 Μαΐου 1890 -15 Μαΐου με το νέο ημερολόγιο) ήταν δικαστικός, βουλευτής και γνωστός κυρίως για τους αγώνες του ενάντια στη διαφθορά της πολιτικής και των πολιτικών γενικότερα. Αν και υπήρξε προσωπικός φίλος του βασιλιά Γεωργίου του Α΄, τον κατηγόρησε δημόσια ώς δειλό και άνανδρο με αποτέλεσμα να συλληφθεί και να φυλακιστεί.
Μαρίκα Ανδρονίκου

Η Μαρίκα Ανδρονίκου είναι Ελληνίδα υψίφωνος και ηθοποιός της λυρικής σκηνής.
Ευρωμπάσκετ 1971

Το 17o τουρνουά του ευρωπαϊκού πρωταθλήματος καλαθοσφαίρισης ανδρών του 1971 (γνωστό και ως Ευρωμπάσκετ 1971) διοργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Δυτική Γερμανία και έλαβε χώρα στο Έσσεν, στο διάστημα 10 Σεπτεμβρίου ως 19 Σεπτεμβρίου.

Οι Σοβιετικοί του Σεργκέι Μπελόφ διασύρουν κάθε αντίπαλο στο πέρασμά τους, για να συναντήσουν στο καθορισμένο πλέον ραντεβού στον τελικό, τους επίσης αήττητους Γιουγκοσλάβους, οι οποίοι είχαν στην σύνθεσή τους τον MVP του τουρνουά, τον Κρέσιμιρ Τσόσιτς. Οι Σοβιετικοί, σε ένα πολύ μεγάλο ματς με συναρπαστική εξέλιξη, τους νικούν με 69-64, και κατακτούν τον 8ο συνεχόμενο τίτλο τους. Πρώτος σκόρερ ήταν ο Πολωνός Έντβαρντ Γιουρκιέβιτς με 22,6 πόντους μ.ο. Εντύπωση προκάλεσε η συντριβή των Ισπανών από τους Σοβιετικούς με 60 πόντους διαφορά (118-58). Το δε σκορ του ημιχρόνου ήταν μάλιστα 60-17!
Οι Τσεχοσλοβάκοι, παρά την ύπαρξη των Γίρι Ζίντεκ, Κάμιλ Μπράμπενετς, Γίρι Ζέντνιτσεκ, κατέλαβαν μόλις την 5η θέση, νικώντας σε αγώνα κατάταξης τη Ρουμανία του Ζίντεκ, ενώ και οι Ισπανοί δεν πήγαν πολύ καλά καταλαμβάνοντας τελικά την 7η θέση. Άσχημα πήγε και η Γαλλία, του κορυφαίου ίσως Γάλλου όλων των εποχών, Αλέν Ζιλ.
Τασσώ Καββαδία

Η Τασσώ Καββαδία (Πάτρα 10 Ιανουαρίου 1921 - 18 Δεκεμβρίου 2010) ήταν Ελληνίδα ηθοποιός του θεάτρου, του κινηματογράφου και της τηλεόρασης.
Ιωάννης Κούτσης

Ο Ιωάννης Κούτσης (Σπέτσες, 1860 – Πειραιάς, 1953) ήταν Έλληνας εφοπλιστής και διακεκριμένος ζωγράφος της λεγόμενης «Σχολής του Μονάχου.
Αντόνι Γκαουντί

Το ημιτελές έργο του Γκαουντί, η εκκλησία [[Σαγράδα Φαμίλια]], [[Βαρκελώνη]]
Casa Batlló, [[Βαρκελώνη]]
Ο Αντόνι Γκαουντί ("Antoni Gaudí i Cornet", 25 Ιουνίου 1852 – 10 Ιουνίου 1926), σωστή προφορά Γκαουδί, ήταν σημαντικός Καταλανός αρχιτέκτονας του καταλανικού μοντερνισμού.
Φίλιππος Αμοιρίδης

Ο Φίλιππος Αμοιρίδης (1943 - 5 Δεκεμβρίου 1999) ήταν Έλληνας πολιτικός. Διετέλεσε δήμαρχος Ξάνθης από το 1991 έως το 1999.
Ορχάν

Ο Ορχάν (τουρκ. "Orhan Gazi", 1281; - Μάρτιος 1362) ήταν σουλτάνος της Οθωμανικής Αυτοκρατορίας από το 1336 μέχρι τον θάνατό του το 1362.
Βαγιαζήτ Α΄

Ο Βαγιαζήτ Α΄ ("I. Bayezid", 1354 - 8 Μαρτίου 1403), αποκαλούμενος Ο Κεραυνός, ήταν Οθωμανός σουλτάνος από το 1389 έως το 1402.
La Combattante IIa

Τα Ταχέα Περιπολικά Κατευθυνόμενων Βλημάτων (ΤΠΚ ή απλά Πυραυλάκατοι, όπως έχει καθιερωθεί να απόκαλούνται) κλάσης La Combattante IIa κατασκευάστηκαν στη Γαλλία, στα ναυπηγεία Construction Mechaniques de Normandie του Χερβούργου για λογαριασμό του Γερμανικού Ναυτικού, όπου και έλαβαν την ονομασία Κλάση 148 Τίγρης (Klasse 148 / Tiger-Klasse). Όταν τα πλοία μεταβιβάστηκαν στο Ελληνικό Πολεμικό Ναυτικό η ονομασία τους άλλαξε πάλι σε Combattante IIa.
Σελίμ Β΄

Ο Σελίμ Β΄ ("II. Selim", 28 Μαΐου 1524 - 15 Δεκεμβρίου 1574), γνωστός επίσης ως "Σελίμ ο μέθυσος" στη δύση και ως "Σελίμ ο ξανθός" στην ανατολή, ήταν σουλτάνος της Οθωμανικής Αυτοκρατορίας από το 1566 έως το θάνατό του το 1574. Ήταν γιος του Σουλεϊμάν Α' του Μεγαλοπρεπούς και της χασεκί Χουρέμ Σουλτάν. Ο Σελίμ δεν ήταν υποψήφιος για το θρόνο μέχρι που ο αδελφός του, ηγεμόνας Μεχμέτ, πέθανε από ευλογιά, ο επίσης αδελφός του, ηγεμόνας Μουσταφά, στραγγαλίστηκε μέχρι θανάτου από τον πατέρα του και ο αδελφός του, ηγεμόνας Βαγιαζήτ, σκοτώθηκε σε μία συντονισμένη προσπάθεια ανάμεσα σ' αυτόν και τον πατέρα του. Η βασιλεία του χαρακτηρίζεται γενικά ως η έναρξη της παρακμής για την Οθωμανική αυτοκρατορία, μετά την εξαιρετική βασιλεία του πατέρα του. Ο Σελίμ Β' ήταν επίσης ο 90ός χαλίφης του Ισλάμ. Η προσωνυμία "ο μέθυσος" οφειλόταν στη συχνή μέθη του.
Σελίμ Γ΄

Ο Σελίμ Γ΄ ο επονομαζόμενος "Μεταρρυθμιστής" (τουρκ."III. Selim", 24 Δεκεμβρίου 1761 - 28 Ιουλίου 1808) ήταν σουλτάνος της Οθωμανικής Αυτοκρατορίας με φιλελεύθερες αντιλήψεις.
Γιώργος Μαυρωτάς

Ο Γιώργος Μαυρωτάς (Αθήνα, 4 Απριλίου 1967) είναι Έλληνας πολιτικός, πρώην βουλευτής, αναπληρωτής καθηγητής (σε αναστολή καθηκόντων) του Εργαστηρίου Βιομηχανικής & Ενεργειακής Οικονομίας της Σχολής Χημικών Μηχανικών του Εθνικού Μετσοβίου Πολυτεχνείου και πρώην επαγγελματίας υδατοσφαιριστής. 

Από τις 16 Ιουλίου 2019 είναι Γενικός Γραμματέας Αθλητισμού.
Αμπντούλ Μετζίτ Α΄

Ο Αμπντούλ Μετζίτ Α΄ (Τουρκ. "Abdülmecid I", 25 Απριλίου 1823 - 26 Ιουνίου 1861) ήταν ο 31ος σουλτάνος της Οθωμανικής Αυτοκρατορίας.
Ολέξαντρ Πονομάριοφ

O Ολέξαντρ Πονομάριοφ ("Олекса́ндр Вале́рійович Пономарьо́в", 9 Αυγούστου 1973) είναι Ουκρανός τραγουδιστής. Εκπροσώπησε την Ουκρανια στη Γιουροβίζιον το 2003 με το τραγούδι "Hasta la vista" όπου ήρθε 14ος με 30 βαθμούς. Ήταν η πρώτη συμμετοχή της Ουκρανίας στο διαγωνισμό.
Greenjolly

Οι Greenjolly είναι μουσικό συγκρότημα της ραπ από την Ουκρανία, οι οποίοι εκπροσώπησαν τη Ουκρανία στη Γιουροβίζιον το 2005 με το τραγούδι "Razom Nas Bahato, Nas Ne Podolaty" όπου ήρθαν 20οί με 30 βαθμούς.


Κατηγορία:Συμμετέχοντες στη Eurovision
Κατηγορία:Ραπ μουσική
Οι Αυθαίρετοι

Οι Αυθαίρετοι είναι ο τίτλος ελληνικής κωμικής τηλεοπτικής σειράς παραγωγής 1989-1991 που προβλήθηκε από τον τηλεοπτικό σταθμό Mega Channel.

Το σενάριο της σειράς έγραψε ο Βασίλης Νεμέας, ενώ τη σκηνοθεσία ανέλαβε ο Νίκος Κουτελιδάκης. Ήταν μια μαύρη κωμωδία που εξιστορούσε την αντιπαλότητα δύο οικογενειών και τις περιπέτειές τους και, κατά κάποιον τρόπο, σάρκαζε την αρνητική συμπεριφορά και εκδοχή του Έλληνα. Το πρωταγωνιστικό καστ της σειράς αποτελείται από τους Βάσια Τριφύλλη, Δημήτρη Πουλικάκο, Χρήστο Βαλαβανίδη, Νατάσα Τσακαρισιάνου, Θέμη Μάνεση και Βάνα Παρθενιάδου.

Χρονολογικά, ήταν το δεύτερο σήριαλ που έκανε πρεμιέρα στη νεοσύστατη, τότε, ιδιωτική τηλεόραση (το πρώτο ήταν το «Πατήρ υιός και πνεύμα», που ξεκίνησε την Τρίτη 21 Νοεμβρίου 1989) και συγκεκριμένα την Τετάρτη 22 Νοεμβρίου 1989, μόλις την 3η μέρα λειτουργίας του τηλεοπτικού σταθμού Mega Channel, και ώρα 21:30. 

Η σειρά ολοκληρώθηκε ύστερα από 2 σεζόν, σε 66 επεισόδια. 

Τον Φεβρουάριο του 2019, κυκλοφόρησαν διάφορα δημοσιεύματα που έκαναν λόγο για επιστροφή της σειράς σε άλλο κανάλι, με τρίτο κύκλο επεισοδίων, 30 χρόνια μετά την προβολή του πρώτου επεισοδίου. Τελικά η είδηση αυτή δεν επιβεβαιώθηκε.
Γούντροου Ουίλσον

Ο Τόμας Γούντροου Ουίλσον (αγγλικά: Thomas Woodrow Wilson, 28 Δεκεμβρίου 1856 - 3 Φεβρουαρίου 1924) ήταν Αμερικανός πολιτικός, πανεπιστημιακός και ιστορικός, ο οποίος διετέλεσε 28ος Πρόεδρος των Ηνωμένων Πολιτειών.
Μουσείο του Πράδο

[[Λας Μενίνας|"Las Meninas"]] του [[Ντιέγο Βελάθκεθ|Βελάσκεθ]].

Το Μουσείο του Πράδο (ισπ. "Museo del Prado") είναι μουσείο τέχνης που βρίσκεται στη Μαδρίτη. Κατέχει μια από τις σπουδαιότερες συλλογές τέχνης του κόσμου, και συγκεκριμένα ένα μεγάλο πλήθος πινάκων από τον 14ο ως τις αρχές του 19ου αιώνα.
Άντζελο Φίγκους

Ο Άντζελο Φίγκους ("Angelo Figus", 5 Ιανουαρίου 1975) είναι Ιταλός σχεδιαστής μόδας.
Γεννήθηκε το 1975 και μεγάλωσε στο Κάλγκαρι της Σαρδηνίας. Το 1995 πήγε στο Μιλάνο για να σπουδάσει αρχιτεκτονική κι αργότερα στην Αμβέρσα για να παρακολουθήσει μαθήματα μόδας στη Ακαδημία των Καλών Τεχνών (Royal Academy of Fine Arts). Τον Ιούνιο του 1999 ο διεθνής τύπος έδωσε μεγάλη δημοσιότητα στην πτυχιακή του κολεξιόν “Cuore di cane” η οποία έκανε μεγάλη εντύπωση στο διεθνη τύπο ώστε ένα μήνα αργότερα ξαναπαρουσιάστηκε στην Εβδομάδα Μόδας του Παρισιού παρόλο που παρουσίαζε δημιουργίες για άνδρες. Το 2000 έδειξε την πρώτη του γυναικεία κολεξιόν και κολεξιόν για ετοιμοφόρετα ενδύματα στον εκθεσιακό χώρο του φίλου του σχεδιαστή Dries Van Noten. Το ξεχωριστό στυλ του τον έκανε γνωστό στη διεθνή αγορά μόδας και στο θέατρο. Το 2000 σχεδίασε τα κοστούμια για την παράσταση του Ugo Rondino στο Βέλγιο. Επίσης σχεδίασε κοστούμια για την Γερμανική Όπερα. Το 2000 για την όπερα του Claude Vivier, "Rêves d’un Marco Polo" και το 2002 για την όπερα του Wagner "Lohengrin".
Ανν Ντεμεουλμέστερ

Η Ανν Ντεμεουλμέστερ ("Ann Demeulemeester", 29 Δεκεμβρίου 1959) είναι Βελγίδα σχεδιάστρια μόδας.

Γεννήθηκε στο Kortrijk του Βελγίου. Αποφοίτησε από τη Βασιλική Ακαδημία της Αμβέρσας (Royal Academy of Fine Arts) το 1981 και έγινε γνωστή ως μέλος των «Έξι της Αμβέρσας». Από το 1981 δούλευε ως σχεδιάστρια για κολεξιόν prêt-à-porter (ετοιμοφόρετων ενδυμάτων) σε όλο τον κόσμο. Το 1985 ίδρυσε μια εταιρεία, μαζί με τον σύζυγο της, τον Patrick Robyn, και το 1992 παρουσίασαν για πρώτη φορά στο Παρίσι γυναικεία ενδύματα και ανδρικά το 1996. Σύντομα χαρακτηρίστηκε ως μια από ους οπαδούς του κινήματος της αποδόμησης για τις πρώτες της δημιουργίες, που θεωρούνται κατά κάποιο τρόπο ως ημιτελή ενδύματα. Σπανίως σχεδιάζει με χρώμα και χρησιμοποιεί πάντα υφάσματα με φυσικές ίνες – μάλλινα και βαμβακερά – καθώς και δέρματα και γούνες ισορροπώντας το αρσενικό και το θηλυκό στοιχείο κα συνδυάζοντας την αυστηρή γραμμή με ρομαντικά στοιχεία. Άνοιξε δικό της κατάστημα το 1999.
Νανά

Νανά είναι ο τίτλος ενός μυθιστορήματος του Γάλλου συγγραφέα Εμίλ Ζολά, δημοσιευμένο το 1880. Το βιβλίο έχει ως θεματολογία την γυναικεία πορνεία, ακόμη και στις υψηλότερες κοινωνικές τάξεις.
Σύμπιλ Κόνολυ

Η Σύμπιλ Κόνολυ ("Sybil Connolly", 24 Ιανουαρίου 1921 - 6 Μαΐου 1998) ήταν Ιρλανδή σχεδιάστρια μόδας.

Γεννήθηκε το 1921 στο Σουόνσι (Swansea) της Ουαλίας. Το 1938 δούλεψε στον οίκο Bradley’s του Λονδίνου. Επέστρεψε στην Ιρλανδία, όταν άρχισε ο Β’ Παγκόσμιος Πόλεμος, και εργάστηκε στο εξειδικευμένο κατάστημα του Richard Alan στο Δουβλίνο, που έγινε γνωστό με τις δικές της δημιουργίες.

Η Αμερική την ανακάλυψε στις αρχές τις δεκαετίας του 1950, χάρη στον Camel Snow του Harper’s Bazaar. Το 1953 παρουσίασε μια κολεξιόν της στις Ηνωμένες Πολιτείες, όπου τα πρωτότυπα σχέδιά της και τα ιρλανδέζικα υφάσματα έκαναν μεγάλη εντύπωση. Το 1957 ίδρυσε δικό της οίκο με μπουτίκ για ετοιμοφόρετα ενδύματα.

Τα ρούχα της ήταν απλά και ευκολοφόρετα και χρησιμοποιούσε ασυνήθιστα υφάσματα, όπως ιριδίζοντα Donegal τουίντ. Τα βραδινά φορέματά της ήταν φτιαγμένα από αραχνοΰφαντο ιρλανδέζικο λινό με λεπτές οριζόντιες πιέτες.

Πέθανε στο Δουβλίνο το 1998.
Γιότζι Γιαμαμότο

Ο Γιότζι Γιαμαμότο ()) είναι Ιάπωνας σχεδιαστής μόδας με έδρα το Τόκιο και το Παρίσι.
Φρανθίσκο Χαβιέρ Περάλ

Ο Φρανθίσκο Χαβιέρ Περάλ ("Francisco Javier Peral", 4 Νοεμβρίου 1983), γνωστός ως Χαβίτο, είναι Ισπανός ποδοσφαιριστής, με ύψος 1,74 και 69 κιλά βάρος. Είναι επιθετικός.

Γεννήθηκε στην Πλασένθια της Ισπανίας στις 4 Νοεμβρίου του 1983. Πρωτοαγωνίστηκε στον Άρη τη σεζόν 2006/07 φορώντας το νούμερο 20, έχοντας 29 συμμετοχές και 3 γκολ. Στις 4 Οκτωβρίου 2007 οδήγησε τον Άρη στην πρόκριση στους ομίλους του κυπέλλου ΟΥΕΦΑ, για πρώτη φορά στην ιστορία του, σκοράροντας εκτός έδρας απέναντι στη Ρεάλ Σαραγόσα. Τον Ιανουάριο του 2011 δόθηκε δανεικός στη Ντεπορτίβο Λα Κορούνια για το υπόλοιπο της αγωνιστικής περιόδου και από την επόμενη σεζόν μετακόμισε στον Ολυμπιακό.Ακολουθησε ο δανεισμός στην τουρκική Ορντουσπόρ
Μητρόπολη Νέας Ζηλανδίας

Η Μητρόπολη Νέας Ζηλανδίας είναι μία από τις Ορθόδοξες Μητροπόλεις οι οποίες ανήκουν στο Οικουμενικό Πατριαρχείο. 

Η έδρα της είναι το Γουέλινγκτον (Wellington), η πρωτεύουσα της Νέας Ζηλανδίας. 

Ο επίσημος τίτλος του μητροπολίτη είναι "Σεβασμιώτατος Μητροπολίτης Νέας Ζηλανδίας, υπέρτιμος και έξαρχος Ωκεανίας".
Συνθήκη Κωνσταντινούπολης (1482)

Η Συνθήκη Κωνσταντινούπολης (1482) στην πραγματικότητα αποτελεί συνέχεια της Συνθήκης του 1479 με ευνοϊκότερους όρους.

Τρία ακριβώς χρόνια μετά την συνομολογηθείσα του 1479, στις 16 Ιανουαρίου 1482 ο επιδέξιος απεσταλμένος της Γαληνότατης Βενετίας στην Υψηλή Πύλη Αντώνιος Βίτρι (Antonio Vittri) κατόρθωσε ν΄ αποσπάσει από τον Σουλτάνο Βαγιαζήτ Β΄ ορισμένους νέους πρόσθετους αλλά και πολύ ευνοϊκούς όρους σημαντικότεροι των οποίων ήταν η κατάργηση της ετήσιας καταβολής φόρου των Δουκάτων και η διατήρηση των δικαιωμάτων και των ελευθεριών του Ενετού Βαΐλου που είχαν αναγνωρισθεί παλαιότερα.
Μεθόδιος Φούγιας

Ο Μακαριστός Αρχιεπίσκοπος Πρώην Θυατείρων και Μεγάλης Βρετανίας κυρός Μεθόδιος Φούγιας (14 Σεπτεμβρίου 1924 - 7 Ιουλίου 2006) ήταν Μητροπολίτης Πισιδίας, υπέρτιμος και έξαρχος Σίδης, Μυρέων και Ατταλείας και πρώην Αρχιεπίσκοπος Θυατείρων και Μεγάλης Βρετανίας.
Το Βήμα

Το Βήμα (παλαιότερα: Ἐλεύθερον Βῆμα) είναι εφημερίδα που εκδίδεται στην Αθήνα από την "Alter Ego Επιχείρηση Μέσων Μαζικής Ενημέρωσης Α.Ε." και κυκλοφορεί πανελλαδικά.
Γιάννης Γκιωνάκης

Ο Γιάννης Γκιωνάκης (18 Σεπτεμβρίου 1922 - 25 Αυγούστου 2002) ήταν Έλληνας ηθοποιός του θεάτρου και του κινηματογράφου.
Παντελής Σαββίδης

Ο Παντελής Σαββίδης είναι Έλληνας δημοσιογράφος με έδρα τη Θεσσαλονίκη. Γεννήθηκε το 1954 στην Αξιούπολη Κιλκίς. Εδώ και δεκατρία χρόνια είναι ο παρουσιαστής της εβδομαδιαίας εκπομπής "Ανιχνεύσεις" που προβαλλόταν στην ΕΤ3. Η εκπομπή ασχολείται με ζητήματα των Βαλκανίων, ευρωπαϊκών πολιτικών ζητημάτων και διεθνών σχέσεων. Έχει βραβευτεί με το Βραβείο Μπότση για την άρτια ενημέρωση των πολιτών της Βορείου Ελλάδας σε ότι αφορά το εγχώριο πολιτικό και βαλκανικό γίγνεσθαι 

Διετέλεσε επίσης διευθυντής της εφημερίδας Μακεδονία.
Πρώτο Θέμα

Το Πρώτο Θέμα είναι κυριακάτικη εφημερίδα η οποία εκδόθηκε πρώτη φορά στις 27 Φεβρουαρίου 2005 από τους δημοσιογράφους Θέμο Αναστασιάδη, Μάκη Τριανταφυλλόπουλο και Τάσο Καραμήτσο. Το 2008 ο Μάκης Τριανταφυλλόπουλος, μετά από διαφωνία με τον Θέμο Αναστασιάδη για την υπόθεση της απόπειρας αυτοκτονίας του Χρήστου Ζαχόπουλου, αποχώρησε και η εφημερίδα εκδιδόταν από τον Θέμο Αναστασιάδη μέχρι τον θάνατό του στις 22 Ιανουαρίου 2019. Παραμένει μέχρι και σήμερα η κυριακάτικη εφημερίδα με την μεγαλύτερη κυκλοφορία. Τον Ιανουάριο του 2008 δημιουργήθηκε ο ιστότοπος www.protothema.gr ως μια καθημερινή ηλεκτρονική εφημερίδα.
Γιώργος Παναγιωτόπουλος

Ο Γιώργος Παναγιωτόπουλος (1969) ήταν Έλληνας αθλητής στίβου της Παναχαϊκης και της ΑΕΚ. Διακρίθηκε κυρίως στα 200 μέτρα, στα πανελλήνια πρωταθλήματα έχει κατακτήσει συνολικά 7 τίτλους από το 1987 έως το 1997 , τέσσερις (4) στα 200 μέτρα, δύο (2) στα 400 μέτρα και έναν (1) στα 100 μέτρα.
Μανώλης Ρασούλης

Ο Μανώλης Ρασούλης (Ηράκλειο Κρήτης, 28 Σεπτεμβρίου 1945 – Θεσσαλονίκη, 5 Μαρτίου 2011) ήταν Έλληνας συγγραφέας, τραγουδιστής, στιχουργός, και δημοσιογράφος, ιδιαίτερα γνωστός και για τους στίχους που έχει γράψει για αρκετά τραγούδια.

Στίχους του έχουν μελοποιήσει, μεταξύ άλλων, οι Μάνος Λοΐζος, Σταύρος Κουγιουμτζής, Νίκος Ξυδάκης, Σταμάτης Γονίδης Πέτρος Βαγιόπουλος, Σωκράτης Μάλαμας και Χρήστος Νικολόπουλος. Έχει μια κόρη, τη Ναταλία Ρασούλη, τραγουδίστρια, μουσικό, και τραγουδοποιό. 

Απεβίωσε από έμφραγμα σε ηλικία 65 ετών στην Θεσσαλονίκη, στις 5 Μαρτίου 2011 και βρέθηκε νεκρός στις 13 Μαρτίου.
Εγγύς Ανατολή

400px|thumb|Η Εγγύς Ανατολή (με σκούρο πράσινο) όπως απεικονίζεται στο χάρτη της Μέσης Ανατολής (με ανοιχτό πράσινο).
Η Εγγύς Ανατολή αποτελεί όρο που χρησιμοποιείται κυρίως από επιστήμονες της Αρχαιολογίας, της Γεωγραφίας και της Ιστορίας, όπως επίσης από δημοσιογράφους και σχολιαστές των μέσων μαζικής ενημέρωσης (Μ.Μ.Ε.), για να περιγράψει την περιοχή που περιλαμβάνει την Ανατολία (σύγχρονη Τουρκία και τις άλλοτε κτήσεις της Οθωμανικής Αυτοκρατορίας στην ανατολική Μεσόγειο), αναλυτικότερα τις Συρία, Λίβανο, σύγχρονο Ισραήλ, σύγχρονη Παλαιστίνη (εδάφη στη Δυτική Όχθη του Ιορδάνη και τη Λωρίδα της Γάζας), Ιορδανία και Αίγυπτο), καθώς και την Αρμενία. Στο οικονομικό και πολιτικό πλαίσιο προτιμάται ενίοτε ο όρος "Μέση Ανατολή", που δε χρησιμοποιείται ωστόσο από αρχαιολόγους και ιστορικούς, με δεδομένο ότι αυτός είναι νεολογισμός που καθιερώθηκε στον Β΄ Παγκόσμιο Πόλεμο. 
Προσφάτως εισήχθη ο μη ευρωκεντρικός εναλλακτικός και πιο στενά γεωγραφικός προσδιορισμός Νοτιοδυτική Ασία, αν και ο όρος δε χρησιμοποιείται ακόμη ευρέως.

Ο όρος "Εγγύς Ανατολή" άρχισε να χρησιμοποιείται στη δεκαετία 1890, όταν οι ευρωπαϊκές πολιτικές δυνάμεις αντιμετώπισαν δύο κρίσεις στην "Ανατολή". Ο Πρώτος Σινοϊαπωνικός Πόλεμος (1894-1895) συνέβη στην Άπω Ανατολή, ενώ η αστάθεια στην Κρήτη και τη Μακεδονία, μαζί με τη Γενοκτονία των Αρμενίων συνέβη στην Εγγύτερη Ανατολή (περιλαμβάνοντας ωστόσο και τα Βαλκάνια).

*Σημειώνεται ότι οι αρχαιολόγοι για την ενδιάμεση περιοχή μεταξύ Εγγύς Ανατολής και Νοτιοανατολικής Ασίας, που περιλαμβάνει και την Ινδία, χρησιμοποιούν τον όρο Μεσοποταμία.
Γεννάδιος Σχολάριος

Ο Γεννάδιος Σχολάριος (κατά κόσμον "Γεώργιος Κουρτέσιος", 1400 - 1473) ήταν ο πρώτος Πατριάρχης Κωνσταντινουπόλεως μετά την Άλωση της Κωνσταντινούπολης.